turjo4nis/wikipedia-bn-dump-20250701 huggingface dataset:
শ্রোডিঙ্গারের বিড়াল

শ্রোডিঙারের বিড়াল হচ্ছে একটি চিন্তন পরীক্ষা, যা ১৯৩৫ সালে অ্যালবার্ট আইনস্টাইনের সাথে আলাপকালে অস্ট্রীয় পদার্থবিজ্ঞানী এরভিন শ্রোডিঙার  একটি কূটাভাস হিসাবে বর্ণনা করেছিলেন। কোয়ান্টাম বলবিজ্ঞানে দৈনন্দিন বস্তুর ক্ষেত্রে ফলিত কোপেনহেগেন ব্যাখ্যা-র সমস্যা হিসাবে তিনি কী দেখেছিলেন, তা এটি চিত্রিত করে। এই কল্পদৃশ্যটিতে একটি অনুমিত বিড়ালকে উপস্থাপন করা হয়, যেটি কিছু সময় পূর্বের একটি দৈব ঘটনার ওপর নির্ভর করে একই সাথে জীবিত এবং মৃত উভয়ই হতে পারে। এটি এমন একটি অবস্থা যা, "কোয়ান্টাম উপরিপাতন" (কোয়ান্টাম সুপারপজিশন) হিসেবে পরিচিত, যা একটি দৈব অতিপারমাণবিক ঘটনার সাথে সংযুক্ত হওয়ার ফলস্বরূপ ঘটতেও পারে বা নাও ঘটতে পারে।

চিন্তন পরীক্ষাটি প্রায়শই কোয়ান্টাম বলবিজ্ঞানের ব্যাখ্যাগুলির তাত্ত্বিক আলোচনায়, বিশেষত পরিমাপ সমস্যার সাথে জড়িত পরিস্থিতিতেও বৈশিষ্ট্যযুক্ত। শ্রোডিঙার তাঁর চিন্তন পরীক্ষাটি নির্মাণ করার সময় "ফেরশ্রেংকুং" (Verschränkung অর্থাৎ বিজড়ণ) পরিভাষাটি তৈরি করেছিলেন।

তথ্যসূত্র

বহিঃসংযোগ 

 Erwin Schrödinger, The Present Situation in Quantum Mechanics (Translation) 
 The EPR paper 
 Viennese Meow (the cat's perspective - short story) 
 The story of Schroedinger's cat (an epic poem) ; The Straight Dope
 Tom Leggett (Aug. 1, 2000) New life for Schrödinger's cat, Physics World, UK Experiments at two universities claim to observe superposition in large scale systems
  A good popular account of the puzzle.
 Size matters for Schrödinger's cat An easy to understand resolution to the apparent paradox.
 Information Philosopher on Schrödinger's cat More diagrams and an information creation explanation.
 A YouTube video explaining Schrödingers cat

পদার্থবিজ্ঞানের মৌলিক ধারণা
পদার্থবিজ্ঞানের হেঁয়ালি
কোয়ান্টাম পরিমাপ
বিড়াল
বিবেকানন্দ যুবভারতী ক্রীড়াঙ্গন

বিবেকানন্দ যুবভারতী ক্রীড়াঙ্গন (সল্টলেক স্টেডিয়াম) হল ভারতের পশ্চিমবঙ্গ রাজ্যের বিধাননগরে অবস্থিত একটি বহুমুখী ব্যবহারযোগ্য স্টেডিয়াম। ২০১৭ সালের হিসেব অনুযায়ী, এই স্টেডিয়ামের ধারণক্ষমতা ১,২০,০০০। এই আসনসংখ্যা অনুযায়ী এটি ভারতের বৃহত্তম স্টেডিয়াম।

১৯৯৭ সালে মোহনবাগান অ্যাথলেটিক ক্লাব ও ইস্টবেঙ্গল ক্লাবের মধ্যে আয়োজিত ফেডারেশন কাপ সেমি-ফাইনাল ম্যাচে এই স্টেডিয়ামের সর্বোচ্চ দর্শক উপস্থিতির তথ্য নথিভুক্ত হয়। উক্ত ম্যাচে ১৩১,৭৮১ জন দর্শক মাঠে উপস্থিত ছিলেন।

২০১৭ ফিফা অনূর্ধ্ব-১৭ বিশ্বকাপ উপলক্ষ্যে স্টেডিয়ামের প্রাকৃতিক ঘাস সংস্কার করা হয়।

অবস্থান
বিবেকানন্দ যুবভারতী ক্রীড়াঙ্গন কলকাতার কেন্দ্রস্থল থেকে প্রায়  পূর্বে উত্তর চব্বিশ পরগনা জেলার বিধাননগরে ইস্টার্ন মেট্রোপলিটান বাইপাসের ধারে অবস্থিত। কলকাতার নেতাজি সুভাষচন্দ্র বসু আন্তর্জাতিক বিমানবন্দর থেকে এই স্টেডিয়ামের দূরত্ব প্রায় । কলকাতা মেট্রোর নির্মীয়মান ২য় লাইনের একটি স্টেশন এই স্টেডিয়ামের সঙ্গে যুক্ত হতে চলেছে। ২০১৮ সালের জুন মাসে এই স্টেশনটি চালু হওয়ার কথা রয়েছে।

কাঠামো ও গঠন
স্টেডিয়ামটি ডিম্বাকার। স্টেডিয়ামের ছাদ মেটাল টিউব, অ্যালুমিনিয়াম, শিট ও কংক্রিট দ্বারা নির্মিত। স্টেডিয়ামে দুটি ইলেক্ট্রনিক স্কোরবোর্ড ও কন্ট্রোল রুম আছে। আছে টিভি সম্প্রচারের বিশেষ ব্যবস্থাও। ক্রীড়ানুষ্ঠান আয়োজনের নানা অত্যাধুনিক সুযোগসুবিধাও এই স্টেডিয়ামে উপলব্ধ।

ধারণক্ষমতা
২০১১ সালে পুনঃসংস্কারের পূর্বে এই স্টেডিয়ামটির ধারণক্ষমতা ছিল ১২০,০০০। সেই সময় এটি ছিল বিশ্বের দ্বিতীয় বৃহত্তম স্টেডিয়াম। ১৯৮৯ সালে উত্তর কোরিয়ার রুংরাডো মে দিবস স্টেডিয়াম উদ্বোধনের পূর্বে বিবেকানন্দ যুবভারতী ক্রীড়াঙ্গনই ছিল বিশ্বের বৃহত্তম ফুটবল স্টেডিয়াম। ২০১৭ ফিফা অনূর্ধ্ব-১৭ বিশ্বকাপের ফাইনাল ম্যাচ সহ উক্ত টুর্নামেন্টের একাধিক ম্যাচ এই স্টেডিয়ামে আয়োজিত হয়েছিল। নিরাপত্তাজনিত কারণে এই টুর্নামেন্ট চলাকালীন স্টেডিয়ামের ৮৫,০০০ আসনের মধ্যে মাত্র ৬৬,৬৮৭টি আসনই দর্শকদের জন্য উন্মুক্ত রাখা হয়েছিল।

ম্যাচ
১৯৮৪ সালের জানুয়ারি মাসে জওহরলাল নেহরু ইন্টারন্যাশানাল গোল্ড কাপ সকার টুর্নামেন্টের আয়োজনের মধ্য দিয়ে এই স্টেডিয়ামের উদ্বোধন করা হয়। এর পর বিভিন্ন জাতীয় ও আন্তর্জাতিক স্তরের ক্রীড়া প্রতিযোগিতা আয়োজিত হয়েছে এই স্টেডিয়ামে।

১৯৯৭-এর ১৩ জুলাই সর্বোচ্চ এক লাখ ৩১ হাজার দর্শক দেখেছিল ইস্টবেঙ্গল-মোহনবাগান ম্যাচ।

২০১৭ ফিফা অনূর্ধ্ব-১৭ বিশ্বকাপের চূড়ান্ত নির্ণায়ক খেলা এই মাঠে অনুষ্ঠিত হয়েছে।

২০০৬ এএফসি অনূর্ধ্ব-১৯ চ্যাম্পিয়নশিপ
২০০৬ সালে টুর্নামেন্টের মূল ভেন্যু হিসেবে ব্যবহৃত হয়।

অন্যান্য ব্যবহার
স্টেডিয়ামটি গুরুত্বপূর্ণ অ্যাথলেটিক ইভেন্টগুলিও আয়োজন করেছিল। এটি ১৯৮৭ সালে সাফ গেমস এবং ভারতের বিভিন্ন জাতীয় অ্যাথলেটিক্স ইভেন্টের আয়োজন করেছিল। স্টেডিয়ামটি বিভিন্ন ধরণের সাংস্কৃতিক অনুষ্ঠান যেমন নৃত্য এবং সঙ্গীতানুষ্ঠানের আয়োজন করেছিল। স্টেডিয়ামটি ২০১৩ আইপিএল মৌসুমের উদ্বোধনী অনুষ্ঠানেরও আয়োজন করেছিল।

চিত্রাশালা

আরও দেখুন
 কলকাতার ফুটবল

তথ্যসূত্র 

বিধাননগর
পশ্চিমবঙ্গের স্টেডিয়াম
ভারত
পশ্চিমবঙ্গের ফুটবল মাঠ
১৯৮৪-এ পশ্চিমবঙ্গে প্রতিষ্ঠিত
এটিকে ফুটবল ক্লাব
ইন্ডিয়ান সুপার লিগের স্টেডিয়াম
ইস্টবেঙ্গল ফুটবল ক্লাব
২০শ শতাব্দীতে ভারতের স্থাপত্য
সেন্ট্রাল ফরেনসিক সায়েন্স ল্যাবরেটরি

সেন্ট্রাল ফরেনসিক সায়েন্স ল্যাবরেটরি (সংক্ষেপে সিএফএসএল) ভারতের স্বরাষ্ট্র মন্ত্রকের অধীনে পরিচালিত একটি পরীক্ষাগার। এই পরীক্ষাগার দেশের বিচারসহায়ক বিজ্ঞান সংক্রান্ত প্রয়োজনগুলি পূরণ করে।

ভারতে চারটি কেন্দ্রীয় ফরেনসিক ল্যাবরেটরি আছে। এগুলি হায়দরাবাদ, কলকাতা, নয়াদিল্লি ও চণ্ডীগড় শহরে অবস্থিত। সিএফএসএল হায়দরাবাদ রসায়ন বিজ্ঞান, সিএফএসএল কলকাতা জীববিজ্ঞান ও সিএফএসএল চণ্ডীগড় পদার্থবিদ্যা পরীক্ষাগার। এগুলি স্বরাষ্ট্র মন্ত্রকের বিচারসহায়ক বিজ্ঞান অধিকরণের অধিভুক্ত। অন্যদিকে নয়াদিল্লির পরীক্ষাগারটি সেন্ট্রাল ব্যুরো অফ ইনভেস্টিগেশন (সিবিআই)-এর নিয়ন্ত্রণাধীন। এই পরীক্ষাগারই সিবিআই নিজস্ব পরীক্ষাসংক্রান্ত কাজে ব্যবহার করে।

তথ্যসূত্র 

কলকাতার গবেষণা প্রতিষ্ঠান
ভারত সরকার
ভারতের চিকিৎসা ও সরকারি স্বাস্থ্য সংস্থা
পশ্চিমবঙ্গের গবেষণা প্রতিষ্ঠান
গুগল টক

গুগল টক গুগলের জিমেইল এর জন্য তৈরীকৃত মেসেঞ্জার ইঞ্জিন। ইয়াহু মেসেঞ্জারের মত এটা দিয়ে মানুষের সাথে চ্যাট করা যায়। এর ভয়েস কলিং সিস্টেম অন্যান্য সব ইঞ্জিন থেকে উন্নতমানের।

তথ্যসূত্র

বহিঃসংযোগ 
 
 Google Talk for Developers  (Official site containing links to more detailed, technical, information about Google Talk.

২০০৫-এর সফটওয়্যার
টক
অ্যান্ড্রয়েড (অপারেটিং সিস্টেম) সফটওয়্যার
ব্ল্যাকবেরি সফটওয়্যার
ফ্রিওয়্যার
পোর্টেবল সফটওয়্যার
ভিডিওটেলিফোনি
ভিওআইপি সফটওয়্যার
এক্সএমপিপি ক্লায়েন্ট
বন্ধ হওয়া গুগল সফটওয়্যার
বহনযোগ্য সফটওয়্যার
গুগল আর্থ

গুগল আর্থ () স্যাটেলাইটের উপর ভিত্তি করে পৃথিবীর ত্রিমাত্রিক উপস্থাপনার জন্যে একটি কম্পিউটার প্রোগ্রাম। প্রোগ্রামটি সুপারইম্পোজ স্যাটেলাইট ছবি, আকাশ ফটোগ্রাফি ও ভৌগোলিক তথ্য ব্যবস্থার মাধ্যমে পৃথিবীকে মানচিত্রায়িত করে।

পরিদর্শন

প্রকাশনের সময়কাল 
 কীহোল আর্থ ভিউয়ার ১.০ - জুন ১১,২০০১
 কীহোল আর্থ ভিউয়ার ১.৩ - জানুয়ারি ১, ২০০২
 কীহোল আর্থ ভিউয়ার ১.৭ - ফেব্রুয়ারি ২০০২
 কীহোল এল টি ১.৭.১ - অগাস্ট ২৬, ২০০৩
 কীহোল এন ভি ১.৭.২ - অক্টোবর ১৬, ২০০৩
 কীহোল ২.২ - অগাস্ট ১৯, ২০০৪
 গুগল ইউনিভার্স ১.০ - জানুয়ারি ২০০৫
 গুগল আর্থ ৩.০ - জুন ২৮, ২০০৫
 গুগল আর্থ ৪.০ - জুন ১১, ২০০৬
 গুগল আর্থ ৪.১ - মে ২৯, ২০০৭
 গুগল আর্থ ৪.২ - অগাস্ট ২৩, ২০০৭
 গুগল আর্থ ৪.৩ - এপ্রিল ১৫, ২০০৮
 গুগল আর্থ ৫.০ - মে ৫, ২০০৯
 গুগল আর্থ ৫.১ - নভেম্বর ১৮, ২০০৯
 গুগল আর্থ ৫.২ - জুলাই ১, ২০১০
 গুগল আর্থ ৬.০ - মর্চ ২৯, ২০১১
 গুগল আর্থ ৬.১ - অক্টোবর ২১, ২০১১
 গুগল আর্থ ৬.২ - জানুয়ারি ২৬, ২০১২
 গুগল আর্থ ৭.০ – জুন ২৭, ২০১২ ( অ্যান্ড্রয়েড এবং আইওএস)
 গুগল আর্থ ৭.০ – ডিসেম্বর ১৮, ২০১২ (ডেস্কটপ)

ভাষা সমূহ 
গুগল আর্থ ৫.০ সংস্করণ ৩৭টি ভাষায় পাওয়া যাচ্ছে:

তথ্যসূত্র

বহিঃসংযোগ

অফিসিয়াল এবং সম্পর্কিত স্থান 

 
 Google LatLong - News and notes by the Google Earth and Maps team

বেসরকারী সহায়িকা এবং ইঙ্গিত 

 Google Earth Germany : Germany´s Google Earth Portal
 Google's Earth: Tips and Insight for Google Earth users
 Google Earth Blog: Google Earth news and updates
 Google Sightseeing - Guide to interesting and unusual sights
 Ogle Earth - Google Earth news site charting innovative uses and political implications of Google Earth
 Google Earth in Education - A guided tour by a teacher for teachers, students and all.
 Google Earth 2 Mapsource  Edit GPS tracks in Mapsource and Google Earth.

স্থান চিহ্ন এবং প্রলেপে 

 North Korea Uncovered - An extensive mapping of North Korea's economic, cultural, political, and military infrastructures, featured in the Wall Street Journal. 
 Google Earth Hacks - A collection of over 25,000 files for use with Google Earth
 King's College London's Collection of KML databases
 STScI's community contributions to Sky website
 Google Earth Anomalies - Satellite imagery of documented, scientific anomaly sites including mound sites and unexplained circular features via Google Earth

সরঞ্জাম 

 GeoServer - Server to generate KML from Shapefiles, ArcSDE, Oracle, PostGIS, MySQL, GeoTiff, ArcGrid, with support for Network links, superoverlays, time and custom pop-ups.
 GPSVisualizer - Will convert GPS data for use in Google Earth.
 GoogleEarthToolbox - Matlab & Octave functions that output KML.

সফটওয়্যার
গুগল
গুগল সফটওয়্যার
অ্যান্ড্রয়েড (অপারেটিং সিস্টেম) সফটওয়্যার
জিআইএস সফটওয়্যার
আইওএস সফটওয়্যার
লিনাক্স-এর জন্য ইন্টারনেট সফটওয়্যার
ম্যাকওএস ইন্টারনেট সফটওয়্যার
উইন্ডোজ ইন্টারনেট সফটওয়্যার
২০০১-এর সফটওয়্যার
গুগল অধিগ্রহণ
পিকাসা

পিকাসা ডিজিটাল চিত্র সংগঠন এবং সম্পাদনা করার জন্য একটি চিত্র সংগঠক এবং ইমেজ ভিউয়ার বা চিত্র প্রদর্শক। এছাড়াও এটি একটি সমন্বিত ফটো শেয়ারিং ওয়েবসাইট যা মূলত লাইফস্কেপ নামে একটি কোম্পানি কর্তৃক ২০০২ সালে নির্মিত। জুলাই 2004 সালে, লাইফস্কেপ কোম্পানির কাছ থেকে গুগল পিকাসার সত্বাধিকার অর্জন করে নেয় এবং এটি বিনামূল্যকরণের প্রস্তাব রাখে। "পিকাসা" স্প্যানিশ চিত্রশিল্পী পাবলো পিকাসোর নামের একটি মিশ্রণ, মি কাসা (স্প্যানিশ "আমার ঘর") এবং পিকচারের জন্য "পিক" (ব্যক্তিগতকৃত শিল্প) এ দুটি শব্দসমষ্টির সমন্বয়ে গঠিত।

বর্তমানে এর ৩.৯ সংস্করণ চলছে। এর সবচেয়ে বড় সুবিধা ফেস রিকগনিশেন সিস্টেম যা অনন্য। বর্তমানে এটি খুবই জনপ্রিয়। তাছাড়া এতে সহজেই ফটো এডিট করা যায় বলে সবার পছন্দ।

সংস্করণ ইতিহাস
 উইন্ডোজ
 লিনাক্স
 ম্যাক ওএস

বৈশিষ্ট্যসমূহ
 সংগঠন এবং সম্পাদনা
 মূলশব্দ বা কিওয়ার্ড
 অনুসন্ধান
 দেখা
 ব্যাকআপ
 চেহারা শনাক্তকরণ
 জিওট্যাগিং

অন্যান্য পিকাসা অ্যাপ্লিকেশন
 পিকাসা ওয়েব অ্যালবাম
 হ্যালো

আরও দেখুন
ডেস্কটপ সংগঠক
গুগল পণ্যের তালিকা
ফটো শেয়ারিং ওয়েবসাইটের তালিকা

তথ্যসূত্র

বহিঃসংযোগ

পিকাসা ওয়েব অ্যালবাম
পিকাসা মুক্তির টীকা

২০০২-এর সফটওয়্যার
গুগল পরিষেবা
ফটো শেয়ারিং ওয়েবসাইট
বন্ধ হওয়া গুগল সফটওয়্যার
ফ্রিওয়্যার
বন্ধ হওয়া গুগল সেবা
২০১৪-এর অধিগ্রহণ ও একত্রীকরণ
বৃহত্তর কলকাতার নগরাঞ্চলগুলির তালিকা

কলকাতা মহানগর অঞ্চল গঠিত হয়েছে কলকাতা পৌরসংস্থা এবং উত্তর ২৪ পরগনা, দক্ষিণ ২৪ পরগনা, হাওড়া ও হুগলী জেলার অংশ বিশেষ নিয়ে। তবে নদিয়া জেলার কিয়দংশও কলকাতা মেট্রোপলিটান ডেভেলপমেন্ট অথরিটির অধিভুক্ত।

বৃহত্তর কলকাতার পৌরসংস্থা ও পৌরসভাগুলির তালিকা নিচে দেওয়া হল:

কলকাতা জেলা 
 কলকাতা পৌরসংস্থা

হাওড়া জেলা 
 হাওড়া পৌরনিয়ম
 বালি পৌরসভা
 উলুবেড়িয়া পৌরসভা

হুগলি জেলা 
 চন্দননগর পৌরসংস্থা
 ভদ্রেশ্বর পৌরসভা
 চাঁপদানি পৌরসভা
 হুগলি-চুঁচুড়া পৌরসভা
 বাঁশবেড়িয়া পৌরসভা
 বৈদ্যবাটি পৌরসভা
 শ্রীরামপুর পৌরসভা
 রিষড়া পৌরসভা
 কোন্নগর পৌরসভা
 উত্তরপাড়া কোতরং পৌরসভা

দক্ষিণ চব্বিশ পরগনা জেলা 
 মহেশতলা পৌরসভা
 বজবজ পৌরসভা
 পূজালি পৌরসভা
 রাজপুর সোনারপুর পৌরসভা
 বারুইপুর পৌরসভা
 জয়নগর মজিলপুর পৌরসভা

উত্তর চব্বিশ পরগনা জেলা 
 কাঁচড়াপাড়া পৌরসভা
 হালিশহর পৌরসভা
 নৈহাটি পৌরসভা
 ভাটপাড়া পৌরসভা
 গারুলিয়া পৌরসভা
 উত্তর ব্যারাকপুর পৌরসভা
 ব্যারাকপুর পৌরসভা
 টিটাগড় পৌরসভা
 খড়দহ পৌরসভা
 পানিহাটি পৌরসভা
 নিউ ব্যারাকপুর পৌরসভা
 বারাসত পৌরসভা
 মধ্যমগ্রাম পৌরসভা
 উত্তর দমদম পৌরসভা
 দমদম পৌরসভা
 দক্ষিণ দমদম পৌরসভা
 কামারহাটি পৌরসভা
 বরাহনগর পৌরসভা
 বিধাননগর পৌরসংস্থা

নদিয়া জেলা 
 কল্যাণী পৌরসভা
 গয়েশপুর পৌরসভা

কলকাতা মহানগর অঞ্চলের শহর ও নগর
কলকাতার শহরতলি
কলকাতার ভূগোল
কলকাতার পাড়া
ভরত (দ্ব্যর্থতা নিরসন)

ভরত (সংস্কৃত: भरत)  একটি ভারতীয় পৌরাণিক নাম। ভারতীয় মহাকাব্য ও পুরাণে "ভরত" নামের তিনটি পৃথক চরিত্রের উল্লেখ রয়েছে। এদেরই একজন চন্দ্রবংশীয় রাজা ভরতের নামানুসারে ভারতবর্ষের নামকরণ হয়েছিল। তবে, ভারতের সাংস্কৃতিক ইতিহাসে দেখা যায় প্রাচীনকালে ভরত নামে একজন নাট্যশাস্ত্র প্রণেতাও ছিলেন যার গ্রন্থে ভারতের নাট্যকলার বিবরণ পাওয়া যায়।

সূর্যবংশীয় ভরত 
সূর্যবংশীয় রাজা দশরথ ও তদীয় স্ত্রী কৈকেয়ীর পুত্র; রামের বৈমাত্রেয় ভাই। কৈকেয়ী নিজপুত্র ভরতকে রাজসিংহাসনে সমাসীন করার লক্ষ্যে রামকে বনবাসে পাঠিয়েছিল। বনবাস থেকে রাম ফিরে এলে ভরত রাজত্ব তার হাতে তুলে দেয়। অতঃপর দুই পুত্র তক্ষ ও পুষ্কলকে নিয়ে ভরত গন্ধর্বদেশ জয় করে এবং তা দুই পুত্রের মধ্যে ভাগ করে দেয়। ভরত রামের মতোই সরযূসলিলে আত্মবিসর্জন করে। রামায়ণ, বিষ্ণুপুরাণ এবং ভাগবতে সূর্যবংশীয় ভরতের বিবরণ পাওয়া যায়।

চন্দ্রবংশীয় রাজা ভরত 
রাজা দুষ্মন্ত ও শকুন্তলার পুত্র চন্দ্রবংশীয় রাজা ভরত। তার জন্ম কণ্বমুনির আশ্রমে। রাজত্ব লাভের পর সে সকল নৃপতিকে পরাজিত করে। এক পর্যায়ে পুরো ভারতবর্ষ তার শাসনাধীন হয়। বিদর্ভরাজের তিন কন্যার সঙ্গে তার বিয়ে হয়। তারই নামানুসারে ভারতবর্ষের নামকরণ হয়েছিল বলে কথিত আছে। ভরতের নবম বংশধর বা অধস্তন পুরুষ রাজা কুরু।

ঋষভদেবপুত্র ভরত 
ঋষভদেবের পুত্র ভরত ছিল বিষ্ণুভক্তিপরায়ণ। বিশ্বরূপের কন্যা পঞ্চাজনার সঙ্গে এর বিয়ে হয়। পাঁচ পুত্রের মধ্যে রাজ্য ভাগ করে দিয়ে সে তপস্যায় ব্রত হয়। লোকসঙ্গ বিবর্জন করে জড়বৎ জীবনযাপনের জন্য এর নাম হয়েছিল ‍জড়ভরত‍।
খড়ম

খড়ম একপ্রকার কাঠের পাদুকা। হিন্দি "খড়ৌঙ" শব্দটি থেকে বাংলায় "খড়ম" শব্দটির উৎপত্তি। সংস্কৃতে খড়ম "পাদুকা" নামে পরিচিত। হিন্দুধর্মে খড়মের ব্যবহার সুপ্রচলিত। হিন্দুরা খড়মকে দেবতা ও শ্রদ্ধেয় সাধুসন্তদের পদচিহ্নের প্রতীকও মনে করেন। হিন্দুধর্মের পাশাপাশি জৈনধর্মেও ভিক্ষাজীবী সন্ন্যাসী ও সাধুসন্তেরা খড়ম ব্যবহার করে থাকেন। হিন্দুদের মহাকাব্য রামায়ণে খড়মের একটি বিশেষ ভূমিকা রয়েছে।

গঠন 
একখণ্ড কাঠ পায়ের মাপে কেটে খড়ম তৈরি করা হয়। সম্মুখভাগে একটি বর্তুলাকার কাঠের গুটি বসিয়ে দেয়া হয় যা পায়ের বৃদ্ধাঙ্গুলি ও পাশের আঙ্গুলটি দিয়ে আঁকড়ে ধরা হয়। বর্তমানে পা আটকে রাখার জন্য কাঠের গুটির পরিবর্তে রাবার খণ্ড ব্যবহার করা হয়। চামড়া, রেকসিন, প্লাষ্টিক, কাপড় ইত্যাদি দিয়ে তৈরি জুতা (পাদুকা) মানুষের পায়ে শোভা বর্ধন করতো।

বাংলাদেশে খড়ম 
বাংলাদেশে খড়মের ব্যবহার অনেক প্রাচীন। ১৩০৩ সালে বিখ্যাত সুফি দরবেশ ও পীর হজরত শাহজালাল (রহ:) সুদূর তুরস্ক থেকে সিলেটে এসেছিলেন খড়ম পায়ে দিয়ে। তার ব্যবহৃত খড়ম এখনো তার সমাধিস্থল সংলগ্ন স্থাপনায় রক্ষিত আছে। কিছুকাল আগেও খড়মের শব্দে গৃহস্থরা বুঝতে পারতের তাদের বাড়িতে কেউ আসছেন।

লোককথা
প্রাচীন কালে খড়মের উদ্ভব। এক সময় দেবতার তুষ্টির জন্য পাদুকা পূজার প্রচলন ছিল। খড়ম পায়ে হাঁটা সহজ নয়। এছাড়াও খড়ম পায়ে হাঁটার সময় চটাশ্‌ চটশ্‌ বেশ শব্দ হয়। বাংলাদেশের নিম্নোদ্ধৃত লোকজ ছড়াটিতে বিষয়টি বর্ণনা করা হয়েছে:

হরম বিবি খড়ম পায়

খটটাইয়া হাঁইটা যায়

হাঁটতে গিয়া হরম বিবি

ধুম্মুড় কইরা আছাড় খায়

আছাড় খাইয়া হরম বিবি

ফিরা ফিরা পিছন চায় ....

তথ্যসূত্র

জুতা
ভারতীয় পাদুকা
হিন্দু প্রতীক
ভরত (সম্রাট)

ভরত (সংস্কৃত: भरत) হিন্দু পুরাণের উল্লেখিত একজন কিংবদন্তি রাজা। তিনি চন্দ্র রাজবংশের একজন সদস্য এবং চক্রবর্তী (সর্বজনীন রাজা) হন। তাকে পাণ্ডব, কৌরব, বৃহদ্রতা এবং জরাসন্ধের পূর্বপুরুষ বলে মনে করা হয়। ঋগ্বেদে উল্লিখিত একটি বিশিষ্ট ঐতিহাসিক গোত্র ভরতদেরকে ভরতের বংশধর বলে গণ্য করা হয়।

ভরতের কিংবদন্তি মহাভারতের আদিপর্বে তার উল্লেখ পাওয়া যায়, যেখানে তাকে দুষ্মন্ত ও শকুন্তলার পুত্র হিসেবে উল্লেখ করা হয়েছে। কালিদাসের বিখ্যাত অভিজ্ঞানাশকুন্তলা নামক নাটকে তাঁর পিতামাতা এবং তাঁর জন্মের কাহিনী বর্ণনা করা হয়েছে ।

জনপ্রিয় ঐতিহ্য অনুসারে, ভারতীয় উপমহাদেশের ঐতিহ্যগত  ভারত নামকরণ করা হয়েছে।

পৌরাণিক উপাখ্যান 

মহাভারত (আদিপর্ব) অনুসারে, ভরত রাজা দুষ্মন্ত ও শকুন্তলার পুত্র। তিনি ছিলেন একজন ক্ষত্রিয় চন্দ্রবংশীয় রাজা। তার প্রকৃত নাম ছিল সর্বদমন। পরে তার নামকরণ হয় ভরত।

মহাভারত-এর উপাখ্যান অনুসারে, মহর্ষি বিশ্বামিত্র এক কঠোর তপস্যায় রত হলে দেবরাজ ইন্দ্র তার তপোভঙ্গের জন্য দিব্যাঙ্গনা মেনকাকে প্রেরণ করেন। মেনকা আপন রূপসৌন্দর্যে মোহিত করে বিশ্বামিত্রের তপোভঙ্গ করেন। বিশ্বামিত্রের ঔরসে তার গর্ভে একটি কন্যার জন্ম হয়। সদ্যোজাত এই কন্যাকে হিমালয়ের শীর্ষে মালিনী নদীর তীরে ফেলে স্বর্গে ফিরে যান মেনকা। ঋষি কন্ব কন্যাটিকে কুড়িয়ে পেয়ে আপন কুটিরে নিয়ে আসেন এবং নিজ কন্যারূপে পালন করে। তিনি এই কন্যার নাম রাখেন শকুন্তলা। কয়েক বছর পর, মহারাজ দুষ্মন্ত মৃগয়া করতে এসে কন্বের তপোবনে শকুন্তলার সাক্ষাৎ পান। শকুন্তলার রূপে মুগ্ধ হয়ে তিনি তাকে গান্ধর্ব মতে বিবাহ করেন ও তার সঙ্গে সহবাস করে তার গর্ভসঞ্চার করেন। পরে তিনি রাজধানীতে ফিরে আসেন এবং ঋষি দুর্বাশার অভিশাপে শকুন্তলার কথা বিস্মৃত হন।

এদিকে দুষ্মন্তের ঔরসে শকুন্তলার গর্ভে এক পুত্রের জন্ম হয়। ঋষি কন্ব এই পুত্রের নামকরণ করেন সর্বদমন। শকুন্তলা দুষ্মন্তের প্রাসাদে উপস্থিত হলে দুর্বাসার অভিশাপের প্রভাবে দুষ্মন্ত শকুন্তলাকে চিনতে পারেন না। পরে অবশ্য ঘটনাচক্রে শাপপ্রভাব উত্তীর্ণ হলে স্ত্রী-পুত্রের সঙ্গে দুষ্মন্তের মিলন ঘটে। সর্বদমনের নতুন নামকরণ হয় ভরত।

তিনি সমগ্র ভারতীয় ভূখণ্ড জয় করেন। এই কারণে তার রাজত্ব ভারতবর্ষ নামে পরিচিত হয়।

ভরতের স্ত্রীর নাম ছিল সুনন্দাদেবী। সুনন্দাদেবী ছিলেন সাধ্বী রমণী। তবু তার সকল সন্তানই জন্মের পরমুহুর্তেই মৃত্যুমুখে পতিত হয়। পুত্রাকাঙ্ক্ষায় তিনি গঙ্গাতীরে মরুৎসোম যজ্ঞ করেন। ফলে ভরতের ভুমণ্যু নামে এক পুত্র জন্মে। তার বংশেই পরে পাণ্ডবদের জন্ম হয়।

ভরতের বাল্যজীবন কালিদাস বিরচিত অভিজ্ঞানশকুন্তলম্ গ্রন্থে বর্ণিত আছে। এই গ্রন্থ অবলম্বনে বাংলাতেও শকুন্তলা নামে একটি গ্রন্থ রচনা করেন অবনীন্দ্রনাথ ঠাকুর।

তথ্যসূত্র

বহিঃসংযোগ 

 sacred-texts.com
 what-about-bharata
 Story of Bharata

মহাভারতের চরিত্র
মহাভারত
হিন্দু পুরাণের চরিত্র
চন্দ্রবংশ (রাজবংশ)
মালবিকাগ্নিমিত্রম্‌

মালবিকাগ্নিমিত্রম () অর্থ মালবিকা ও অগ্নিমিত্র) সংস্কৃত কবি তথা নাট্যকার কালিদাস রচিত একটি নাটক। অধিকাংশ গবেষকের মতে এটি তার প্রথম নাটক। এই নাটকের মূল উপজীব্য বিদিশার শুঙ্গবংশীয় রাজা অগ্নিমিত্র  ও তার প্রধান মহিষীর পরিচারিকার প্রেমকাহিনি। রাজা মালবিকা নাম্নী এক নির্বাসিতা পরিচারিকার ছবি দেখে মুগ্ধ হয়ে তার প্রেমে পড়েন। মেয়েটির প্রতি রাজার আকর্ষণের কথা রাজমহিষী জানতে পারলে, মালবিকাকে কারারুদ্ধ করা হয়। কিন্তু ভাগ্যের পরিহাসে শেষ পর্যন্ত জানা যায় যে মালবিকা রাজবংশজাত। তখন রাজা তাকে বিবাহ করে রানির মর্যাদা দেন।

এই নাটকে পুষ্যমিত্রের রাজসূয় যজ্ঞের একটি বর্ণনা আছে। সঙ্গীত ও অভিনয়ের একটি তত্ত্বমূলক ব্যাখ্যাও এই নাটকে সংযোজিত হয়েছে। মনে করা হয়, মালবিকাগ্নিমিত্রম একটি মঞ্চসফল নাটক।

আখ্যানবস্তু 

বিদিশার রাজা অগ্নিমিত্র তার প্রধানা মহিষী ধারিণীর পরিচারিকা মালবিকার চিত্র দেখে মুগ্ধ হলেন। বিদূষক মালবিকাকে রাজসমক্ষে আনার সুযোগ খুঁজতে লাগলেন। ধারিণীর সহচরী পরিব্রাজিকা পণ্ডিতকৌশিকীর সহায়তায় তিনি নাট্যাচার্য গণদাস ও হরদত্তের মধ্যে বিবাদ উপস্থিত করলেন। পরিব্রাজিকা উভয় নাট্যাচার্যের পরীক্ষা নিতে বললে, গণদাসের শিষ্যা মালবিকা রাজসমক্ষে নৃত্য প্রদর্শন করল। মালবিকাকে দেখে রাজা মোহিত হলেন। ধারিণীর অপর পরিচারিকা বকুলাবলিকার সহায়তায় প্রমোদকাননে রাজা ও মালবিকার মিলনের পরিকল্পনা করলেন বিদূষক। কিন্তু তখনই রাজার দ্বিতীয়া মহিষী ইরাবতী রাজার সঙ্গে দোলারোহণের বাসনায় উপস্থিত হলেন প্রমোদকাননে। রাজাকে সংকেত স্থানে না পেয়ে মালবিকা ও বকুলাবলিকা এবং রাজা ও বিদূষককে আড়াল থেকে লক্ষ্য করতে লাগলেন তিনি। মালবিকা ও বকুলাবলিকার কথোপকথন থেকে বুঝলেন যে সে রাজার প্রতি অনুরক্ত। পরে রাজা মালবিকাকে আলিঙ্গনে উদ্যত হলে আড়াল থেকে বেরিয়ে এসে রাজাকে কটূক্তিতে অপদস্থ করলেন ইরাবতী। পরে কথাটি তুলে দিলেন ধারিণীর কানে। ধারিণী মালবিকাকে কারারুদ্ধ করলেন। কিন্তু বিদূষক মালবিকাকে মুক্ত করলেন। এদিকে এক রাজনৈতিক পটপরিবর্তনের ফলে প্রকাশিত হল মালবিকা আসলে বিদর্ভরাজ মাধবসেনের ভগিনী এবং পরিব্রাজিকা পণ্ডিতকৌশিকী মাধবসেনের মন্ত্রী আর্যসুমতির ভগিনী। অগ্নিমিত্রের সেনাপতি বীরসেন দস্যুর হাত থেকে উদ্ধার করে মালবিকাকে ধারিণীর হাতে সমর্পণ করেছিলেন। আর্যসুমতির ভগিনীও একই বিপদ থেকে উদ্ধার পেয়ে পরিব্রাজিকারূপে রাজ অন্তঃপুরে আশ্রয় নেন।

এর পরেই অগ্নিমিত্র ও ধারিণীর পুত্র বসুমিত্র দুরন্ত যবনসেনাদের পরাস্ত করে পিতামহ পুষ্যমিত্রের যজ্ঞাশ্ব ফিরিয়ে আনে। এই আনন্দের মুহুর্তে ধারিণীই মালবিকাকে বধূরূপে রাজহস্তে সমর্পণ করেন। বসুমিত্রের বিজয়বার্তায় ইরাবতীও ঈর্ষা ভুলে যান।

পাদটীকা

তথ্যসূত্র 
 কালিদাস সমগ্র, জ্যোতিভূষণ চাকী সম্পাদিত, নবপত্র প্রকাশন, কলকাতা, ১৯৮২

আরও দেখুন 
 সংস্কৃত সাহিত্য
 সংস্কৃত নাটক

সংস্কৃত
ভারতীয় সাহিত্য
সংস্কৃত গ্রন্থ
ভারতীয় নাটক
কালিদাসের নাটক
সংস্কৃত নাটক
কালিদাসের সৃষ্টিকর্ম
ঋতুসংহার

ঋতুসংহার (দেবনাগরী: ऋतुसंहार) সংস্কৃত কবি কালিদাস রচিত একটি ক্ষুদ্রাকার আদিরসাত্মক কাব্য। এই কাব্যে ছয়টি অধ্যায় আছে, প্রতিটি অধ্যায়ে ভারতের এক একটি ঋতুকে বর্ণনা করা হয়েছে। প্রথম অধ্যায়টি গ্রীষ্ম ঋতুবিষয়ক। পরবর্তী অধ্যায়গুলিতে বর্ণিত হয়েছে যথাক্রমে বর্ষা, শরৎ, হেমন্ত, শিশির (শীত) ও বসন্ত ঋতু। এই ঋতুবর্ণনার একটি বৈশিষ্ট্য হল এগুলি দুই প্রণয়ীযুগলের সম্পর্কের আলোকে বর্ণিত হয়েছে।

আরও দেখুন 
 সংস্কৃত সাহিত্য
 সংস্কৃত নাটক

তথ্যসূত্র 

 কালিদাস সমগ্র, জ্যোতিভূষণ চাকী সম্পাদিত, নবপত্র প্রকাশন, কলকাতা, ১৯৮২

বহিঃসংযোগ 
 Rtusamhara - Transliterated text at GRETIL
 for word-to-word translation of this mini-epic 

সংস্কৃত
ভারতীয় সাহিত্য
সংস্কৃত গ্রন্থ
মহাকাব্য
কালিদাসের সৃষ্টিকর্ম
সংস্কৃত কবিতা
প্রাচীন ভারতীয় কবিতা
সংস্কৃত নাটক

সংস্কৃত নাটক সংস্কৃত সাহিত্যের একটি বিশিষ্ট উপবিভাগ। খ্রিষ্টের জন্মের অব্যবহিত পূর্বের শতকগুলিতে এই নাট্যধারার উদ্ভব হলেও সংস্কৃত নাটকের উৎস নিহিত রয়েছে খ্রিষ্টপূর্ব দ্বিতীয় সহস্রাব্দের শেষভাগে রচিত ঋগ্বৈদিক সংলাপমূলক স্তোত্রগুলিতে। সংস্কৃত ভাষার বিশিষ্ট নাট্যকারদের মধ্যে উল্লেখযোগ্য হলেন শূদ্রক, ভাস, অশ্বঘোষ ও কালিদাস। এঁদের রচিত অসংখ্য নাটক আজও সুলভ। তবে নাট্যকারদের সম্পর্কে জানা যায় অতি অল্পই।

সূত্রপাত

এখন পর্যন্ত টিকে থাকা সবচেয়ে প্রাচীন সংস্কৃত নাটকের টুকরাংশটি প্রায় দুই হাজার বছর পুরানো।  যদিও সুষ্পষ্ট কোন প্রত্নতাত্ত্বিক  নিদর্শন হতেই বোঝা যায় না যে, তখন কোনোরূপ থিয়েটারের চল ছিল।

তথ্যসূত্র

বহিঃসংযোগ
 

নাটক
ভারতীয় নাটক
ভারতে থিয়েটার
শান

শান (জন্ম শান্তনু মুখোপাধ্যায়) একজন প্রখ্যাত ভারতীয় গায়ক এবং অভিনেতা। তিনি ১৯৭২ সালের ৩০ সেপ্টেম্বর ভারতের কান্দ্বায় জন্মগ্রহণ করেন। তিনি মূলত হিন্দি গান করেন। তার কর্মজীবনের শুরুতে তিনি তার বোন সাগরিকার সাথে জুটি বেঁধে কিছু জনপ্রিয় গান করেন। পরে তিনি হিন্দি চলচ্চিত্রের জন্য প্লেব্যাক করেন এবং নিজের ব্যক্তিগত অ্যালবামও প্রকাশ করেন। তাঁর পিতা মানস মুখার্জি বলিউডের সুরকার ছিলেন।

জন্ম ও শিক্ষাজীবন 

শান ৩০ সেপ্টেম্বর ১৯৭২ জন্মগ্রহণ করেন। তার বাবা মারা যান যখন শান ১৩ বছরের কিশোর। পরে তার মা একজন গায়িকা হিসেবে চাকরি পান এবং পুরো পরিবারের যত্ন নেন।

কর্মজীবন 

তিনি তার কর্মজীবনের একটি খুব প্রাথমিক পর্যায়ে টেলিভিশন অনুষ্ঠান দিয়ে শুরু করেন। তিনি ২০০৬-২০০৭ থেকে সা রে গা মা পা এর হোস্ট ছিল এবং সা রে গা মা পা কাম্প। শান ভারতের স্টার ভয়েস এবং "ভারত-২ স্টার ভয়েস" নামক আরেকটি জনপ্রিয় রিয়ালিটি শো হোস্ট ছিলেন। তিনি একটি অত্যন্ত জনপ্রিয় ২০০৯-২০১০ সালে "মিউজিক কা মহা মোকাবেলা" শো'তে অংশগ্রহণ করেন ও গায়ক হিসেবে খ্যাতি পান।

সংগীত জীবন 

রাম ইন্দো পপ প্লেব্যাক করতে গাওয়া শান তার বিভিন্ন হিট গানের সঙ্গে একটি দীর্ঘ পথ আসা হয়েছে। তিনি বিজ্ঞাপন ‘জিঙ্গল’ একটি গায়ক হিসেবে এবং পরে প্লেব্যাক শিল্পী হিসেবে তার কর্মজীবন শুরু করেন ১৯৮৯ সালের সিনেমা 'পরিন্দা' তে গান গেয়ে। তখন তার বয়স তখন মাত্র ১৭ বছর ছিল। শান, "কিতনি হ্যায় পেয়ারি পেয়ারি দোস্তি হ্যামারি" একটি একক গান গেয়েছিলেন। শান ফানা, কভি আলবিদা না কেহনা, মস্তি (২০০৪-এর চলচ্চিত্র), ওম শান্তি ওম, পার্টনার, স্বাগতম, সাওয়ারিয়া, যাব উই মেট, থ্রি ইডিয়টস, তারে জামিন পর ইত্যাদি সহ বেশ কিছু হিট বলিউড চলচ্চিত্রে প্লেব্যাক কণ্ঠ দিয়েছেন।

তার অবদানের জন্য তাকে অনেক বিখ্যাত পুরস্কার প্রদান করা হয়। ফিল্ম "তানহা দিল",২০০৯ সালে স্টার পরিবার পুরস্কারের জন্য শ্রেষ্ঠ একক অ্যালবাম পুরস্কার সমাদৃত হয় এবং তিনি পুরস্কার লাভ করেন। তিনি জি সিনে অ্যাওয়ার্ড ২০০৪,২০০৭ এবং ২০০৮ সালে শ্রেষ্ঠ প্লেব্যাক সিঙ্গার (পুরুষ) হিসেবে পুরস্কার পেয়েছিলেন। শান বিখ্যাত বলিউড মুভি অ্যাওয়ার্ডস দ্বারা ২০০৭ সালে চলচ্চিত্র ফানাহ থেকে গান "চাঁদ সেফারিশ" এর জন্য শ্রেষ্ঠ পুরুষ (গায়ক)  পেয়েছিলেন। আবার ২০০৭ সালে স্টার স্ক্রিন অ্যাওয়ার্ড দ্বারা পেয়েছিলেন। তিনি ফিল্ম ফেয়ার পুরস্কার ২০০৭ এবং ২০০৮ সালে শ্রেষ্ঠ পুরুষ গায়কের পুরস্কারও পেয়েছেন।

তথ্যসূত্র

বহিঃসংযোগ 
 

১৯৭২-এ জন্ম
জীবিত ব্যক্তি
২১শ শতাব্দীর ভারতীয় গায়ক
অসমীয়া নেপথ্য সঙ্গীতশিল্পী
ওড়িয়া নেপথ্য সঙ্গীতশিল্পী
কন্নড় নেপথ্য সঙ্গীতশিল্পী
ঝলক দিখলা যা
বাঙালি সঙ্গীতশিল্পী
বাঙালি হিন্দু
বলিউডের নেপথ্য সঙ্গীতশিল্পী
ভারতীয় সঙ্গীতশিল্পী
ভারতীয় পপ-লোক সঙ্গীতশিল্পী
ভারতীয় পপ গায়ক
সা রে গা মা পা অংশগ্রহণকারী
হিন্দি ভাষার সঙ্গীতশিল্পী
হিন্দু সঙ্গীত পরিবেশনকারী
শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী
শ্রেষ্ঠ পুরুষ নেপথ্য কণ্ঠশিল্পী বিভাগে আইফা পুরস্কার বিজয়ী
শ্রেষ্ঠ পুরুষ নেপথ্য কণ্ঠশিল্পী বিভাগে জি সিনে পুরস্কার বিজয়ী
শ্রেষ্ঠ পুরুষ নেপথ্য কণ্ঠশিল্পী বিভাগে স্ক্রিন পুরস্কার বিজয়ী
ভারতীয় সঙ্গীতশিল্পী-গীতিকার
ভারতীয় নেপথ্য গায়ক
মধ্যপ্রদেশের ব্যক্তি
জি সিনে পুরস্কার বিজয়ী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
মুম্বইয়ের সঙ্গীতশিল্পী
পরশনাথ মন্দির

পরশনাথ মন্দির বা কলিকাতা জৈন মন্দির কলকাতায় অবস্থিত একটি জৈন মন্দির। বদ্রিদাস টেম্পল স্ট্রিটে অবস্থিত এই মন্দিরটি শহরের অন্যতম দর্শনীয় স্থান। ১৮৬৭ সালে শেঠ বদ্রিদাস নামে জনৈক মারোয়াড়ি শ্রীমল জৈন এই মন্দিরটি নির্মাণ করেন। মন্দিরের প্রতিষ্ঠাকার্য সম্পন্ন করেছিলেন শ্রী কল্যাণসুরীশ্বরজি মহারাজ।

পরেশনাথ মন্দির চত্বরে মোট চারটি মন্দির রয়েছে:
 শীতলনাথজি মন্দির (মূলনায়ক: শীতলনাথ ভগবান)
 চন্দ্রপ্রভুজি মন্দির (মূলনায়ক: চন্দ্রপ্রভুস্বামী ভগবান)
 মহাবীর স্বামী মন্দির (মূলনায়ক: মহাবীর স্বামী)
 দাদাওয়াড়ি (জৈন আচার্য জিন দত্ত কুশল সুরির পদচিহ্ন)

তথ্যসূত্র 

জৈন মন্দির ও তীর্থ
কলকাতার দর্শনীয় স্থান
কলকাতার ধর্মীয় ভবন ও স্থাপনা
১৯শ শতাব্দীর জৈন মন্দির